b'\n_START_ARTICLE_\nMagnus Arvidsson\n_START_PARAGRAPH_\nMagnus Arvidsson (s. 20. helmikuuta 1983 Ramdala, Ruotsi) on ruotsalainen entinen keih\xc3\xa4\xc3\xa4nheitt\xc3\xa4j\xc3\xa4. H\xc3\xa4nen enn\xc3\xa4tyksens\xc3\xa4 on 85,75, jonka Arvidsson heitti Osakassa 5. toukokuuta 2007._NEWLINE_G\xc3\xb6teborgissa EM-kilpailuissa 2006 Arvidsson oli kymmenes tuloksella 78,53. Sama sijoitus tuli my\xc3\xb6s seuraavan vuoden Osakan MM-kilpailuista parhaan heiton kantaessa t\xc3\xa4ll\xc3\xa4 kertaa 81,98. Pekingin olympialaisissa Arvidssonin sijoitus oli 11:s (80,16)._NEWLINE_Arvidsson voitti oman ryhm\xc3\xa4ns\xc3\xa4 Euroopan talviheittocupissa 2007. Samana vuonna h\xc3\xa4n oli kolmas IAAF:n yleisurheilufinaalissa tuloksella 83,37._NEWLINE_Uransa lopettamisesta Arvidsson kertoi huhtikuussa 2011. Syyn\xc3\xa4 lopettamiseen oli muun muassa motivaation puute.'